stanford-oval/wikipedia huggingface dataset:
Galaktosemia
Hoito

Galaktosemialle ei ole tiedossa olevaa hoitoa, jolla sairaus voitaisiin parantaa  . Galaktosemian oireita voidaan lievittää ruokavaliolla, jossa galaktoosin ja laktoosin määrää ravitsemuksessa rajoitetaan ankarasti. Galaktosemiaa sairastavan on siis vältettävä laktoosia sisältäviä ruoka-aineita, kuten äidinmaitoa, lehmän maidosta valmistettuja ruokia, kaseiinia tai heraproteiini sisältäviä ruoka-aineita sekä laktoosia ja galaktoosia sisältävät lääkeaineita. Ruoka-aineita on vältettävä läpi elämän, vaikka galaktosemian hoidossa ruokavalion tiukat rajat ovat erityisen tärkeitä lapsuudessa  . Ruokavaliolla voidaan siis parantaa potilaan neonataalista kliinistä kuvaa, mutta pitkäaikaisia komplikaatioita ei voida täysin estää. Komplikaatioiden seuranta ja hoidon tarpeen arviointi ovat tärkeä osa galaktosemian hoitoa lapsuuden jälkeenkin  . Prekliinisiä tutkimuksia sairauden hoitoon ja pitkäaikaisoireiden lievittämiseen on kuitenkin meneillään tälläkin hetkellä (kirjoitettu 2022).
Useissa länsimaissa, kuten Yhdysvalloissa, galaktosemian on otettu mukaan raskauden aikaiseen seulontaohjelmaan, joka ehkäisee galaktosemian vakavien oireiden ilmenemistä, sillä sairaus voidaan diagnosoida niin varhaisessa vaiheessa. Tarkan ruokavalion ja varhaisen diagnoosin avulla galaktosemia ei ole letaalisairaus, vaikkakin se vaikuttaa potilaaseen elämän läpi.
Aiheesta muualla

Terveyskirjasto: Galaktosemia
Small Molecule Pathway Database (SMPDB): Galactosemia, Homo sapiens (englanniksi)
Kyoto Encyclopedia of Genes and Genomes (KEGG): Galactosemia (englanniksi)
Applied Therapeutics: What is galactosemia (englanniksi)
Johns Hopkins Medicine: Galactosemia (englanniksi)
Galaktosemian eri tautimuotojen vaikutukset metaboliaan Leloir-aineenvaihduntareitissä. Galaktosemiaan alatyypeissä eri entsyymit ovat häiriintyneet. Kuva on tehty mukaillen lähdettä "Succoio, M., Sacchettini, R., Rossi, A., Parenti, G., & Ruoppolo, M. 2022. Galactosemia: Biochemistry, Molecular Genetics, Newborn Screening, and Treatment. Biomolecules, 12(7), 968. https://doi.org/10.3390/biom12070968".
HDCP

HDCP (High-Bandwith Digital Content Protection) on Intelin kehittämä digitaalisten oikeuksien hallintajärjestelmä äänen ja kuvan hallintaa varten DVI- ja HDMI-liitännöissä. HDCP ei ole vapaasti käytettävissä vaan sitä käyttävien laitevalmistajien on ostettava lisenssi oikeudenomistajalta.
HDCP:n käyttöön lisenssejä myöntää Digital Content Protection, LLC, Intelin tytäryhtiö. Lisenssin ostajat lupautuvat lisenssimaksujen lisäksi rajoittamaan tuotteidensa ominaisuuksia. Esimerkiksi HD-tasoisen videomateriaalin tarkkuus tulee rajoittaa DVD-laatuiseksi ei-HDCP-yhteensopivista videoulostuloista, mikäli ohjelmalähde niin vaatii. Vastaavasti DVD-Audio-ääni tulee rajoittaa DAT-laatuiseksi ei-HDCP-yhteensopivista ääniulostuloista (rajoite ei koske analogisia ääniulostuloja). Laitteiden tulee myös estää kopioiden valmistaminen toistettavasta sisällöstä ja ne tulee valmistaa niin, että ne "tehokkaasti tekevät toivottomiksi yritykset murtaa sisällönsuojausvaatimukset".
Spesifikaatio

HDCP:n päätarkoitus on salaamattoman sisällön lähetyksen estäminen. Tavoitteen saavuttamiseksi on kehitetty seuraavat kolme järjestelmää:
Todennusmenettely estää ei-yhteensopivia laitteita saamasta HD-sisältöä.
DVI- tai HDMI-liitäntäisen datan salaus estää median kopioinnin johtoa kuuntelemalla.
Avainten kuoletusmenettely mahdollistaa sen, että laitevalmistajalta voidaan poistaa jälkikäteen mahdollisuus käyttää liitäntää. Tämä voidaan tehdä esimerkiksi, jos valmistaja rikkoo lisenssiehtoja.
Kryptoanalyysi

Jo vuonna 2001, eli ennen kuin ensimmäistäkään HDCP:tä tukevaa laitetta oli markkinoilla, paljastivat kryptoanalyytikot vakavia puutteita järjestelmässä, varsinkin sen lineaarisessa avaintenvaihdossa.  Samoihin aikoihin edellisen julkistuksen kanssa tunnettu kryptoanalyytikko Niels Ferguson kertoi murtaneensa järjestelmän, mutta kieltäytyi paljastamasta menetelmäänsä koska pelkäsi että hänelle tulisi ongelmia DMCA:n perusteella.
Käyttö

HD-DVD- ja Blu-ray-levyillä voidaan käyttää nk. Image Constraint Tokenia (ICT), jonka havaitessaan soitin ei suostu lähettämään täyden tarkkuuden kuvaa suojaamattoman analogi- tai digiliitännän yli, vaan käyttää alaspäin näytteistettyä (960×540p) kuvaa. Ainakin osa suurimmista elokuvastudioista ei käytä ICT:tä ennen vuotta 2010, koska Yhdysvalloissa on vielä laajat käyttäjäkunnat HD-televisioilla joissa ei ole HDCP-yhteensopivia liitäntöjä.
Tammikuussa 2005 EICTA (European Industry Association for Information Systems) ilmoitti että Euroopassa myytäviin näyttölaitteisiin vaaditaan HDCP, jos laitetta aiotaan markkinoida ns. HD-readynä.
Kritiikkiä

HDCP:n oikeuksienomistajat ja markkinoijat ovat sanoneet että järjestelmän olisi tarkoitus lopettaa luvaton kotikopiointi ja seuraavan sukupolven elokuvalevyjen kuten Blu-rayn ja HD-DVD:n internetpiratismi, mutta kriitikot kuten EFF ovat väittäneet että tarkoituksena olisi vain rajoittaa kuluttajan oikeuksia ja valinnanmahdollisuuksia.  Lisäksi on sanottu että HDCP ja sen lisenssiehdot rajoittavat laitevalmistajia lukitsemalla nämä yksipuolisesti määrätyn lisenssin ehtoihin, ja estävät lisensittömiä valmistajia tulemasta teräväpiirtotelevisioiden markkinoille.
Aiheesta muualla

Digital Content Protection, LLC
Freedom to Tinker -blogissa on useita kirjoituksia liittyen HDCP:hen ja sen heikkouksiin: , ,  ja .
Kultaselkäpiispa

| Kultaselkäpiispa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Piispat Euplectes
Laji::  aureus
Kaksiosainen nimi
 Euplectes aureus  (Gmelin, 1789) 
Katso myös
   Kultaselkäpiispa Wikispeciesissä   Kultaselkäpiispa Commonsissa 
Infobox OKNimi-testi OKIUCN-testi OK: 
Kultaselkäpiispa (Euplectes aureus) on kutojien heimoon kuuluva varpuslintu.
Levinneisyys

Kultaselkäpiispaa tavataan luonnonvaraisena Angolan keski- ja pohjoisosissa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Eliel Åberg

Eliel Wladimir Åberg (17. maaliskuuta 1861 Varkaus – 27. marraskuuta 1936 Kauniainen) oli suomalainen merikapteeni ja virkamies, joka sai merenkulkuneuvoksen arvonimen.
Åbergin vanhemmat olivat rakennusmestari Gustaf Fredrik Åberg ja Anna Lovisa Snellman ja puoliso vuodesta 1890 Edla Kristina Sundström. Åberg kävi Joensuun lyseota ja opiskeli sitten Polyteknillisessä opistossa, mutta keskeytti opintonsa ja pestautui vuonna 1880 oululaiseen fregatti Toivoon. Hän suoritti perämiehen tutkinnon Oulun merikoulussa vuonna 1886 ja hankki merikapteenin pätevyyden vuonna 1888. Vuonna 1891 hän sai myös höyrylaivan päällikön pätevyyden. Åberg palveli useilla venäläisillä ja suomalaisilla aluksilla vuoteen 1899 asti.  Luotsitarkastaja luotsi- ja majakkalaitoksen palveluksessa hänestä tuli vuonna 1900. Åberg toimi Saimaan merenmittausretkikunnan päällikkönä vuodesta 1907. Virastaan Åberg erosi vuonna 1912 ja toimi sitten vuoteen 1917 pankin virkailijana ja konttoripäällikkönä. Vuonna 1918 hänet nimitettiin Merenkulkuhallituksen merikartastolaitoksen vanhemmaksi assistentiksi ja vuonna 1819 koko merikartastolaitoksen päälliköksi. Tätä tehtävää hän hoiti vuoteen 1931 asti, toimien kuitenkin välillä muissa tehtävissä, kuten lyhyen ajan Merenkulkuhallituksen vt. pääjohtajana. Merenkulkuneuvoksen arvonimen Åberg sai vuonna 1931. Hän oli sotilasarvoltaan komentajakapteeni.
Lasse Lintilä

Lasse Lintilä (s. 16. huhtikuuta 1968) on suomalainen keilaaja. Keilaamisen hän on aloittanut vuonna 1980 ja maajoukkuetasolla hän on esiintynyt vuodesta 1988 lähtien. Lintilän nykyinen seura on lohjalainen RäMe, mutta hän on aiemmin edustanut myös raisiolaista AlfaBC-seuraa. Lintilällä ja hänen avopuolisollaan on kaksi lasta, Julia (s. 1997) ja Jasper (s. 2000).
Saavutukset

MM-triokulta 1999
MM-triohopea 2003
MM-joukkuepronssi 2006 ja 2008
Joukkueiden maailmancupin kulta 1996
Joukkueiden maailmancupin pronssi 1998
EM -All events hopea 2005
EM-joukkuekulta 2005
EM-triokulta 2005
EM-mastershopea 1997 ja 2005
EM-parihopea 1997
EM-joukkuehopea 1997
EM-triohopea 1997
Joukkueiden Eurooppa cupin kulta 2000 ja 2004
Joukkueiden Eurooppa cupin hopea 1996
Eurooppa cupin hopea 1999
Eurooppa cupin pronssi 2005
Nuorten MM-singlehopea 1990
Nuorten MM-all eventskulta 1990
Nuorten MM-mastershopea 1990
Nuorten MM-parihopea 1990
Junioreiden EM-joukkuepronssi 1986
unioreiden EM-parihopea 1986
PM-joukkuehopea 1988
PM-joukkuepronssi 1990
PM-parironssi 1992
PM-triohopea 1992
PM-joukkuekulta 1992, 1995 ja 1997
PM-masterspronssi 1992
SM-kulta 1998, 2000, 2001, 2005, 2012
SM-hopea 2006
SM-pronssi 1997 ja 2010
SM-parikulta 1992
SM-parihopea 1992 ja 2006
SM-paripronssi 2000 ja 2001
SM-joukkuekulta 1998 ja 2000
SM-joukkuehopea 1992, 1996 ja 2004
SM-joukkuepronssi 2006
SM-liigakulta 1998, 1999 ja 2002
SM-liigahopea 1990, 1996, 1997 ja 2000
SM-liigapronssi 2003, 2006, 2010
Junioreiden SM-hopea 1985
Nuorten SM-parikulta 1991
Tornados-turnauksen voitto RäMen joukkueessa 1992
Tunnustukset

Hopeinen neula (myönnetty 1989)
Kultainen neula (myönnetty 1990)
Kultainen neula lehvin (myönnetty 1993)
Timanttineula (myönnetty 1998)
Elien Meijer

| Mitalit> Maa:   Alankomaat.Naisten soutu. Olympialaiset  | Mitalit> Maa:   Alankomaat.Naisten soutu. Olympialaiset  | Mitalit> Maa:   Alankomaat.Naisten soutu. Olympialaiset  | Maa:   Alankomaat> Naisten soutu. |
| --- | --- | --- | --- |
|  Hopeaa | Sydney 2000 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Indianapolis 1994 | nelonen i.p. |  |
Elien Meijer (s. 25. tammikuuta 1970 Den Helder) on alankomaalainen soutaja. Hän on saavuttanut olympiahopeaa ja voittanut yhden maailmanmestaruuden.
Meijer osallistui kaksiin olympialaisiin. Atlantassa 1996 hän sijoittui perämiehettömässä kaksikossa kahdeksanneksi. Sydneyssä 2000 hän saavutti kahdeksikossa hopeaa Alankomaiden hävittyä Romanian venekunnalle 2,95 sekunnilla. Indianapolisin maailmanmestaruuskilpailuissa 1994 hän voitti kultaa perämiehettömässä nelosessa ja sijoittui neljänneksi kahdeksikossa. Tampereen MM-kilpailuissa 1995 hän sijoittui perämiehettömässä nelosessa kuudenneksi ja St. Catharinesin MM-kilpailuissa 1999 kahdeksikossa neljänneksi.
Greatest Kiss

| Greatest Kiss Kiss |
| --- | --- | --- |

Kokoelmalevyn tiedot
 Äänitetty : 1974-1996
 Julkaistu: 8. huhtikuuta 1997 
 Formaatti: CD
 Tuottaja(t): Eddie Kramer Kiss
 Tyylilaji: Hard rock poprock Glam metal
 Kesto: 56.04
 Levy-yhtiö: Mercury Records
Muut kannet
   Albumin Yhdysvaltain painoksen takakansi.
Kissin muut julkaisut
| You Wanted the Best, You Got the Best!! 1996 | Greatest Kiss 1997 | Carnival of Souls: The Final Sessions 1997 |
Greatest Kiss on yhdysvaltalaisen rockmusiikkia esittävän Kiss-yhtyeen kokoelma-albumi vuodelta 1997. Albumin ovat tuottaneet Eddie Kramer ja Kiss. Yhdysvalloissa albumi julkaistiin 8. huhtikuuta 1997, Euroopassa 11. marraskuuta 1996, Australiassa 29. marraskuuta 1996 ja Japanissa 9. joulukuuta 1996. Billboardin listalla albumi sijoittui parhaimmillaan listasijalle 77 vuonna 1997.
Albumista on painettu neljä eri versiota, jotka eroavat toisistaan joissain määrin. Albumin Yhdysvalloissa julkaistu painos sisältää kappaleita ainoastaan yhtyeen vuosina 1974-1980 julkaistuilta studioalbumeilta, jonka lisäksi painos sisältää vuonna 1996 nauhoitetun liveversion kappaleesta "Shout It Out Loud". Albumin muilla painoksilla on mukana yhtyeen vuoden 1992 Revenge-albumin kappale "God Gave Rock 'N' Roll to You II" sekä kolme muuta kappaletta enemmän kuin Yhdysvaltain painoksessa.
Kappalelistat

Eurooppalainen, meksikolainen ja australialainen versio:
Detroit Rock City
Black Diamond
Hard Luck Woman
Sure Know Something
Deuce
Goin' Blind
Shock Me
Do You Love Me
She
I Was Made for Loving You
Shout It out Loud (Live '96)
God of Thunder
Calling Dr. Love
Beth
Strutter
Rock And Roll All Nite
Cold Gin
Plaster Caster
God Gave Rock And Roll to You II
Japanilainen versio:
Detroit Rock City
Black Diamond
Hard Luck Woman
Sure Know Something
Love Gun
Deuce
Goin' Blind
Shock Me
Do You Love Me
She
I Was Made for Loving You
Shout It out Loud (Live '96)
God of Thunder
Calling Dr. Love
Beth
Strutter
Rock And Roll All Night
C'Mon And Love Me
Rock Bottom
God Gave Rock And Roll to You II
Meksikolainen versio*:
Detroit Rock City
Black Diamond
Hard Luck Woman
Sure Know Something
Love Gun
Deuce
Goin' Blind
2,000 Man
Do You Love Me
She
I Was Made for Loving You
Shout It out Loud (Live '96)
God of Thunder
Calling Dr. Love
Beth
Strutter
Rock And Roll All Night
I Want You
Plaster Caster
God Gave Rock And Roll to You II
Yhdysvaltalainen versio:
Detroit Rock City
Hard Luck Woman
Sure Know Something
Deuce
Do You Love Me
I Was Made for Lovin' You
Calling Dr. Love
Christeen Sixteen
Beth
Strutter
Cold Gin
Plaster Caster
Rock & Roll All Nite
Flaming Youth
Two Sides of the Coin
Shout It out Loud
Aiheesta muualla

Greatest Kiss Discogsissa. (englanniksi)
La Di Da

| ”La Di Da” Baracuda |
| --- | --- | --- |

Singlen tiedot
 Julkaistu: 14. toukokuuta 2007
 Tuottaja(t): Axel Konrad Ole Wierk
 Tyylilaji: House
 Kesto: 03.15
 Levy-yhtiö: Suprime Music / DJ Beat Records Scandinavia
Baracudan muut singlet
| ”Ass Up!” 2005 | ”La Di Da” 2007 | ”I Will Love Again” 2008 |
La Di Da on saksalaisyhtye Baracudan kappale. Se julkaistiin yhtyeen neljäntenä singlenä 14. toukokuuta 2007, ja sen tuotannosta vastasivat Axel Konrad sekä Ole Wierk. Singlestä on myös julkaistu EP 6. syyskuuta 2007. "La Di Da" pääsi listoille vain kotimaassaan, jossa se ylsi 67. sijalle. Skandinaviassa single on julkaistu DJ Beat Records Scandinavian kautta.
Kappalelista

Digital Download
1. La Di Da (Radio Version) - 6:57
2. La Di Da (Extended Version) - 3:33
3. La Di Da (Groove Coverage Remix) - 5:25
4. La Di Da (Groove Coverage Remix) - 5:31
5. La Di Da (Elektrofachgeschäft Mix) - 3:22
6. La Di Da (Elektrofachgeschäft Remix) - 3:15
7. La Di Da (Dance Mix) - 5:08
8. La Di Da (Dance Mix Short) - 3:11
Digital Download - EP
1. La Di Da (Radio Version) - 3:15
2. La Di Da (Short Dance Mix) - 3:11
3. La Di Da (Extended Version) - 5:25
4. La Di Da (Long Dance Mix) - 5:08
Listasijoitukset

| Lista | Sijoitus |
| --- | --- |
Saksa (Media Control Charts): 67
Elis & Tom

| Elis & Tom Elis Regina ja Antônio Carlos Jobim |
| --- | --- | --- |

Studioalbumin tiedot
 Äänitetty : 22. helmikuuta – 9. maaliskuuta 1974
 Studio : MGM Studios, Los Angeles, Kalifornia, Yhdysvallat
 Julkaistu: 1974
 Tuottaja(t): Aloísio de Oliveira
 Tyylilaji: bossa nova, jazz
 Kesto: 37.46
 Levy-yhtiö: Verve
Elis Reginan muut julkaisut
| Elis 1974 | Elis & Tom 1974 | Falso Brilhante 1976 |
Antônio Carlos Jobimin muut julkaisut
| Jobim 1973 | Elis & Tom 1974 | Urubu 1976 |
Elis & Tom on brasilialaisten laulajan Elis Reginan ja laulaja-lauluntekijän Antônio Carlos Jobimin bossa nova -albumi, jonka Verve Records julkaisi vuonna 1974. Albumi nauhoitettiin 22. helmikuuta – 9. maaliskuuta 1974 MGM:n äänitysstudiolla Los Angelesissa.
Kappaleet

Águas de Março – 3.32
Pois É	– 1.43
Só Tinha de Ser com Você – 3.49
Modinha – 2.16
Triste – 2.39
Corcovado – 3.53
O Que Tinha de Ser – 1.43
Retrato em Branco e Prieto – 3.03
Brigas, Nuncas Mais – 1.39
Por Toda a Minha Vida – 2.04
Fotografia – 2.46
Soneto de Separação – 2.20
Chovendo na Roseira 3.11
Inútil Paisagem – 3.08
Arvostelut

AllMusic:
Greatest Hits from the Bong

| Greatest Hits from the Bong Cypress Hill |
| --- | --- | --- |

Kokoelmalevyn tiedot
 Äänitetty : 1989-2005
 Julkaistu: 13. joulukuuta 2005
 Formaatti: CD
 Tuottaja(t): DJ Muggs
 Tyylilaji: Rap
 Kesto: 42.39
 Levy-yhtiö:  Columbia Records   Sony BMG (2009)
Cypress Hillin muut julkaisut
| Till Death Do Us Part 2004 | Greatest Hits from the Bong 2005 | Rise Up 2010 |
Greatest Hits from The Bong on Cypress Hillin vuonna 2005 julkaisema kokoelmalevy, jolla on yhdeksän hittiä, kaksi uutta kappaletta sekä yksi remix-versio. Albumin nimestä huolimatta se ei sisällä Cypress Hillin "Hits from the Bong" -kappaletta.
Vuonna 2009 Sony BMG julkaisi levystä euroopassa uuden version uusituilla kansilla.
Kappaleluettelo

How I Could Just Kill A Man – 4.08
Hand on the Pump – 4.02
Latin Lingo – 3.59
Insane In The Brain – 3.27
I Ain't Goin' Out Like That – 4.24
Throw Your Set In The Air – 4.05
Dr. Greenthumb – 4.25
(Rock) Superstar – 4.37
Latin Thugs – 3.46 (feat. Tego Calderón)
The Only Way – 3.42
EZ Come EZ Go – 4.04
Latin Thugs (Reggaeton Mix) – 3.37 (feat. Tego Calderón)
Kappaleluettelo > Euroopan bonus-kappaleet

Tequila Sunrise – 4.42 (feat. Barron Ricks)
Can't Get the Best of Me – 4.13
Lowrider – 6.41
HMS Berwick (65)

| HMS Berwick |
| --- | --- |
 HMS Berwick

Aluksen vaiheet
Rakentaja:  Fairfield Shipbuilding and Engineering Company, Govan, Skotlanti
Kölinlasku:  15. syyskuuta 1924
Laskettu vesille:  30. maaliskuuta 1926
Palveluskäyttöön:  12. heinäkuuta 1927
Loppuvaihe:  myyty romutettavaksi 15. kesäkuuta 1948
Tekniset tiedot
Uppouma:  9 010 t (standardi) 12 670 t (kuormattu)
Pituus:  190 m
Leveys:  20,8 m
Syväys:  5,0 m
Koneteho:  80 000 shp
Nopeus:  31,5 solmua
Miehistöä:  700
Aseistus
Aseistus:  4 × 8" (203 mm) kaksoistykkitornia 4 × 4" (102 mm)  ilmatorjuntatykkiä 2 × neliputkista 2 naulan ilmatorjuntatykkiä 2 × nelipiippuista .50" ilmatorjuntakonekivääriä 2 × 21" (533 mm) torpedoputkea
HMS Berwick oli Britannian kuninkaallisen laivaston Kent-luokan raskas risteilijä toisessa maailmansodassa.
Valmistus

Alus tilattiin Govanista Fairfield Shipbuilding and Engineering Companyltä, missä köli laskettiin 15. syyskuuta 1924. Alus laskettiin vesille 30. maaliskuuta 1926 ja otettiin palvelukseen 12. heinäkuuta 1927.
Aiheesta muualla

HMS Berwick kuvia
Uboot.netin HMS Berwick sivu
Guilhermina Suggia

Guilhermina Suggia
Guilhermina Augusta Xavier de Medin Suggia (27. kesäkuuta 1885 Porto – 30. heinäkuuta 1950 Porto) oli portugalilainen sellisti. Hän aloitti musiikinopintonsa Portugalissa viisivuotiaana ja valmistui 18-vuotiaana Leipzigin konservatoriosta. Vuosina 1907–1913 hän asui Pariisissa.
Suggia aloitti vuonna 1914 aktiivisen esiintymisensä Lontoossa ja Portugalissa. Viimeisen konserttinsa Isossa-Britanniassa hän piti vuonna 1949.
La Demoiselle

| La Demoiselle |
| --- | --- |
 Santos-Dumont lentää Demoisellellaan vuonna 1907.
Tyyppi:  pioneeriajan yläsiipinen yksitasoinen lentokone
Alkuperämaa:  Ranska
Suunnittelija:  Alberto Santos-Dumont / useita
Miehistö:  1
Ensilento:  ennen vuotta 1910
Mitat
Pituus:  6 m
Kärkiväli:  6 m
Korkeus:  1,8 m
Siipipinta-ala:  12 m²
Nopeus:  90 km/h
Tyhjäpaino:  110 kg
Voimanlähde
Koneisto:  Darracq: vesijäähdytys kaksisylinterinen nelitahti 55 kg
Teho:  30
La Demoiselle oli brasilialaisen kahviplantaasinomistajan pojan Alberto Santos-Dumont’n suunnittelema lentävä laite. Se oli hänen Pariisissa vuosina 1898–1909 suunnittelemiensa ja toteuttamiensa ilmapallojen, ilmalaivojen ja lentokoneiden sarjassa 20. lentävä laite. Konetta mainostettiin aikanaan ”maailman siroimpana, nopeimpana, keveimpänä ja pienimpänä koneena” ja se oli halvan hintansa ja kevyen rakenteensa  perusteella suosittu lentokone. Sitä myytiin aina vuoteen 1913 saakka paljon ulkomaille. Yksi suosion syy oli myös se, että Santos-Dumont luopui jo aikaisessa vaiheessa konstruktion omistusoikeudesta, jolloin rakentajille jäi vapaat kädet jäljentää Demoiselle-konetta.
Rakenne

Demoisellessa ohjaaja istui moottorin takana ja osittain alla, puolapyörien välissä. Siipi oli ylhäällä, runko oli verhoamaton, teräsputkirakenteinen, kolmikulmainen ja pyrstöön päin jyrkästi suippeneva. Siipi oli tehty saarnesta ja verhottu silkkikankaalla. Sen leveys oli kaksi metriä. Laskutelineenä toimi kaksi koneen kokoon nähden isohkoa puolapyörää ja pyrstöpyörä. Moottorin yläpuolella oli kaksiosainen säiliö kymmentä bensiinilitraa ja jäähdytysvettä varten.
Siivissä ei ollut siivekkeitä, vaan konetta ohjattiin taipuisilla siiven kärkien jättöreunoilla. Ohjainmekanismina oli lentäjän vyötäisille nahkahihnalla kiinnitetty pystytanko, johon kiinnitetyt teräksiset langat väänsivät siipien kärkiä ohjaajan taivuttaessa vartaloaan. Ohjaaja hoiti oikealla kädellään tangon avulla korkeusperäsintä, vasemmalla kädellään toisen tangon ja pienen pyörän avulla sivuperäsintä, sekä jalallaan kaasupoljinta.
Ohjattavuudeltaan kone oli onneton, koska Santos-Dumont eikä liioin kukaan hänen mukailijoistaan ymmärtänyt koskaan lentämisen perusfaktaa eli siipien kiertoperiaatetta, jonka Wrightin veljekset selvittivät pitkillä ja perusteellisilla kokeillaan.
Demoiselle oli nykyaikaisen määritelmän mukaan enintään experimental-lentokone. Varsinaiseksi lentokoneeksi sitä on työläs määritellä.
Demoiselle Suomessa

Helsinkiläinen kauppias Sergei Nikolajeff lähti syyskuussa 1909 lentokoneen ostotarkoituksissa Pariisin 1. kansainväliseen ilmailunäyttelyyn. Koneiden kalliin hinnan vuoksi hän ei ostanut tuolloin konetta vaan palasi vuoden 1910 alussa Pariisin lähelle sijaitsevaan Clément-Bayard-autotehtaan lentokouluun oppia saamaan. Hän osti 7 000 markalla tehtaan valmistaman valmistusnumeroltaan 109 olevan Demoiselle-koneen, joka saapui heinäkuussa 1910 Suomeen. Kone jäi yrityksestä huolimatta myymättä, kunnes kuvanveistäjä Adolf Aarno osti sen kahdeksan kuukautta myöhemmin 3 000 markalla.
Aarno suoritti ensimmäiset lentoyritykset Suomessa kyseisellä konetyypillä Tampereen Pyhäjärven jäältä huhtikuussa 1911, jolloin se rikkoontui oikean pyörän ja siivenkärjen osalta. Toisella lentoyrityksellä maaliskuussa 1914 koneen runko, tasot ja potkuri menivät säpäleiksi, mutta moottori säilyi ehjänä ja joutui lopulta puimakoneeseen Kauhavalle.
Kone jäi tyyppinsä ainoaksi Suomessa. Sen valmistus loppui käytännössä ensimmäiseen maailmansotaan; kone oli hidas, kömpelö ja toimintasäteeltään pieni verrattuna sota-aikana kehitettyihin, joten mielenkiinto siihen sammui. Santos-Dumont ei koskaan oppinut lentämisen perusperiaatetta eli Wrightien oivaltamaa siipien kiertämistä, ja hänen koneensa lensivätkin sen vuoksi kohtalaisen matalalla ja kääntyivät vaakatasossa kovasti nykien, kun muut koneet liitelivät kuin linnut.
Kuuluisan saksalaisen Albatross-tehtaan vuonna 1914 rakentama kaksipaikkainen Taube (Kyyhky) muistuttaa jonkin verran ulkomuodoltaan Demoisellea, mutta sen lento-ominaisuudet olivat aivan omaa luokkaansa verrattuna Demoiselleen.
Demoiselle Tampereella vuonna 1911 tai 1913.
Föglö

| Föglö |
| --- | --- |

 vaakuna :  sijainti 
Sijainti:  60°01′50″N, 20°23′15″E
Maakunta:  Ahvenanmaan maakunta
Seutukunta:  Ålands skärgård
Kuntanumero:  062
Hallinnollinen keskus:  Degerby
Pinta-ala ilman merialueita:  134,99 km² 282:nneksi suurin 2022 
Kokonaispinta-ala:  1 869,07 km² 51:nneksi suurin 2022 
– maa:  134,77 km²
– sisävesi:  0,22 km²
– meri:  1 734,08 km²
Väkiluku:  508 303:nneksi suurin 31.8.2024 
– väestötiheys:  3,77 as./km² (31.8.2024)
Ikäjakauma:  2020 
– 0–14-v.:  13,7 %
– 15–64-v.:  54,8 %
– yli 64-v.:  31,6 %
Äidinkieli:  2023 
– suomenkielisiä:  3,1 %
– ruotsinkielisiä:  82,3 %
– muut:  14,5 %
Kunnallisvero:  18,50 % 7:nneksi suurin 2024 
Kunnanjohtaja:  Niklas Eriksson
Kunnanvaltuusto:  11 paikkaa
www.foglo.ax
Infobox OKNimi-testi OK: 
Föglö ([føːgløː]) on Suomen kunta, joka sijaitsee Ahvenanmaan maakunnassa. Vuonna 2023 Föglössä oli 508 asukasta. Föglön pinta-ala vuonna 2022 oli  Maanmittauslaitoksen mittausten mukaan 1 869,07 km², josta 134,77 km² on maata, 0,22 km² sisävesialueita ja loput 1 734,08 km² merivesialueita. Föglön naapurikunnat ovat Kökar, Lemland, Lumparland, Sottunga ja Vårdö.
Föglön kunta on yksikielisesti ruotsinkielinen ja 82,3 prosenttia sen asukkaista puhuu äidinkielenään ruotsia. Vuonna 2012 kunnassa oli kaikista Suomen kunnista prosentuaalisesti vähiten suomenkielisiä, 2,9 prosenttia.
Kunnan vaakunan ovat suunnitelleet Matts Dreijer ja A. W. Rancken, ja se on vahvistettu vuonna 1951.